Legal Document

Category: 0

Text:
12. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/8645 της 13/23 Αυγ. 1974  (ΦΕΚ Β΄ 827)  Περί εφαρμογής προγράμματος νοσηλευτικής και ιατροφαρμακευτικής περιθάλψεως ανασφαλίστων και οικονομικώς αδυνάτων ατόμων. Έχοντες υπ όψει: α)Το Ν.Δ. 2592/1953 «Περί οργανώσεως της ιατρικής Αντιλήψεως». β)Το Ν.Δ. 57/1973 «Περί λήψεως μέτρων κοινωνικής Προστασίας οικονομικώς αδυνάτων και καταργήσεως των διεπουσών τον θεσμόν της απορίας διατάξεων» (ΦΕΚ 149/ 19.7.73. τ.Α.). γ)Την υπ΄ αριθ. Δ1α/7826/73 απόφασιν του Υπουργού Κοιν. Υπηρεσιών «περί καθορισμού προϋποθέσεων και κριτιρίων κατά γενικάς κατηγορίας, ως και της διαδικασίας υπαγωγής των δεομένων κοινωνικής προστασίας εις τα εφαρμοζόμενα εκάστοτε προγράμματα προστασίας οικονομικώς αδυνάτων» (ΦΕΚ 985/18.1973 τ,Β΄). δ)Την υπ΄ αριθ. Δ1α/1705/1974 απόφασιν του Υπουργού Κοιν. Υπηρεσιών «περί προγράμματος περιθάλψεως ομογενών προσφύγων εξωτερικού» (ΦΕΚ 300/11.3.74 τ.Β΄). ε)Την υπ΄ αριθ. Δ1α/104/4.1974 κοινήν απόφασιν των Υπουργών Οικονομικών και Κοιν. Υπηρεσιών «περί καταλογισμού και εισπράξεως ποσών εκ προκληθείσης δαπάνης συνεπεία παροχής, βάσει ψευδούς υπευθύνου δηλώσεως, κοινωνικής προστασίας» (ΦΕΚ 59/24.1.1974 τ,Β΄). στ)Την ημετέραν εγκύκλιον Δ1α/4232/10 Ιουν. 1974» «Περί εφαρμογής Ν.Δ/τος 57/1973», αποφασίζομεν: 1.Καθορίζομεν το πρόγραμμα παροχής νοσηλευτικής και ιατροφαρμακευτικής περιθάλψεως δυνάμει των διατάξεων των σχετικών (α) και (β) ως ακολούθως: α)Γενικά. Το περί ου η παρούσα απόφασις πρόγραμμα περιλαμβάνει την παροχήν δωρεάν η επί ποσοστιαία συμμετοχή εις την δαπάνην, νοσηλευτικής και ιατροφαρμακευτικής περιθάλψεως ανασφαλίστων και οικονομικώς αδυνάτων ατόμων, βάσει των εκάστοτε διατιθεμένων προς τον σκοπόν τούτον μέσων και των διαθεσίμων εις τους φορείς εφαρμογής του προγράμματος κλινών, τηρουμένων των διατάξεων των ανωτέρω σχετικών και των εν τη παρούση ειδικώτερον οριζομένων. β)Φορείς εφαρμογής του Προγράμματος. (1)Η δυνάμει των διατάξεων των ανωτέρω σχετικών και της παρούσης παροχή νοσηλευτικής και ιατροφαρμακευτικής περιθάλψεως θα λαμβάνη χώραν εις κλίνας Γ΄ θέσεως των Νοσηλευτικών Ιδρυμάτων Ν.Δ. 2592/1953 «Περί Οργανώσεως της ιατρικής αντιλήψεως» των μετά του Δημοσίου συμβεβλημένων τοιούτων, ως και εις τους Υγειονομικούς Σταθμούς, αποκλειομένης της επιλογής υπό των δυναμένων να τύχουν ταύτης κλίνης νοσηλείας ανωτέρας θέσεως και του συμψηφισμού των δαπανών της Γ΄ θέσεως προς τας τοιαύτας της εις ην νοσηλεύονται. (2)Αι δαπάναι περιθάλψεως, καθ΄ ο μέτρον απαλλάσσονται οι ενδιαφερόμενοι, θα βαρύνουν τον προϋπολογισμόν εξόδων του οικείου φορέως. (3)Η εξωνοσοκομειακή ιατροφαρμακευτική περίθαλψις θα πραγματοποιήται και δια των επί τω σκοπώ τούτω καθοριζομένων εκάστοτε φορέων. γ)Άτομα δυνάμενα να τύχουν νοσηλευτικής και ιατροφαρμακευτικής περιθάλψεως. (1)Συντρεχουσών των εν τοις ανωτέρω σχετικοίς οριζομένων λοιπών προϋποθέσεων, της περί ης η παρούσα προστασίας δύναται να τύχουν οι εν Ελλάδι μονίμως διαμένοντες: (α)Έλληνες πολίται.  (β)Οι ομογενείς, υπήκοοι ξένων κρατών η απόλιδες, της ιδιότητος ταύτης αρμοδίως βεβαιουμένης. (γ)Οι υπήκοοι κρατών υπέρ ων βάσει της δια του Ν.Δ/τος 4017/1959 κυρωθείσης Ευρωπαϊκής συμβάσεως «Περί κοινωνικής και Ιατρικής Αντιλήψεως» έχει αναληφθή υποχρέωσις της Χώρας προς παροχήν της υπό της παρούσης προβλεπομένης προστασίας. (δ)Οι αλλοδαποί φυγάδες, ως και οι εν εκτοπίσει διαβιούντες μεμονωμένως εν τω εσωτερικώ αλλοδαποί, περί ων το άρθρον 23 του Ν. 4310/29, της ιδιότητός των ταύτης διαπιστουμένης βάσει βεβαιώσεως της οικείας Αστυνομική Αρχής. (2)Οι εκ του εξωτερικού αφικνούμενοι ομογενείς πρόσφυγες, οι εκ των καταφυγόντων εις ξένα Κράτη, συνεπεία των γεγονότων του συμμοριτοπολέμου επαναπατριζόμενοι Έλληνες υπήκοοι και οι εκ του εξωτερικού απελαυνόμενοι η εξαναγκαζόμενοι εις αποχώρησιν Έλληνες δύναται να τύχοιν της δια της παρούσης προβλεπομένης προστασίας από της εν Ελλάδι αφίξεώς των, εφ΄ όσον αύτη εγένετο επί σκοπώ οριστικής εν τη ημεδαπή εγκαταστάσεώς των, βεβαιουμένης τούτης δια της κατά τας διατάξεις του άρθρου 2 του σχετικού (β) υποβαλλομένης υπευθύνου δηλώσεως. δ)Προϋποθέσεις παροχής της προστασίας. (1)Η παροχή της υπό της παρούσης προβλεπομένης νοσηλευτικής και ιατροφαρμακευτικής περιθάλψεως τελεί υπό την βασικήν προϋπόθεσιν ότι: (α)Τα περί ων η παράγραφος γ΄ άτομα ευρίσκονται εις κατάστασιν απαιτούσαν την νοσηλευτικήν η ιατροφαρμακευτικήν τούτων περίθαλψιν. Η προϋπόθεσις αύτη θα διαπιστούται υπό του αρμοδίου δια την υλοποίησιν του προγράμματος φορέως. (β)Η κατάστασις εις ην περιήλθον τα ως άνω πρόσωπα και αι εξ αυτής ανάγκαι νοσηλευτικής και ιατροφαρμακευτικής περιθάλψεως τούτων δεν καλύπτονται παρ΄ οιουδήποτε φορέως κοινωνικής ασφαλίσεως και υφίσταται μερική η ολική αδυναμία καλύψεως τούτων δι΄ ιδίων μέσων η των μελών της οικογενείας των. Η συνδρομή των τελευταίων τούτων προϋποθέσεων θα διαπιστούται δια της εκδόσεως της περί ης αι διατάξεις του άρθρου 2 του σχετικού (β) αποφάσεως, τηρουμένων των εν τοις σχετικοίς (γ) και (στ) οριζομένων: ε)Περιεχόμενον προγράμματος. (1)Το περί ου η παρούσα πρόγραμμα περιλαμβάνει: (α)την δωρεάν η επί ποσοστιαία συμμετοχή εις το κόστος: (Ι)πλήρη νοσηλείαν ασθενών των ανωτέρω κατηγοριών εις κλίνας Γ΄ θέσεως. (ΙΙ)εξέτασιν εις τα εξωτερικά ιατρεία των περί ων η παρούσα φορέων εφαρμογής του Προγράμματος. (ΙΙΙ)διενέργειαν παρακλινικών εξετάσεων εφ΄ όσον διαπιστούται ιατρικώς η ανάγκη διενεργείας των και (β)την δωρεάν παροχήν εις τους μη έχοντας ανάγκην νοσοκομειακής περιθάλψεως, αλλά οίκοι τοιαύτης, φαρμάκων εκ των εκάστοτε διατεθειμένων υπό των φορέων εφαρμογής του προγράμματος κατόπιν συνταγής των ιατρών των εξωτερικών ιατρείων επί περιπτώσεων εξωνοσοκομειακής περιθάλψεως η του Διευθυντού της Κλινικής του Ιδρύματος παρ΄ ω ενοσηλεύθησαν. στ)Διαδικασία εισαγωγής ασθενών εις Νοσηλευτικά Ιδρύματα. (1)Η εισαγωγή των ανωτέρω κατηγοριών ασθενών εις Νοσηλευτικά Ιδρύματα εφαρμογής του περί ου η παρούσα προγράμματος θα ενεργήται επί τη προσκομίσει υπό του  ενδιαφερομένου της περί ης αι διατάξεις του άρθρου 2 του  (Μετά την σελ. 62,12(α) Σελ. 62,13 Τεύχος 547-Σελ. 129 Περίθαλψη απόρων και ανασφάλιστων 35.Β.αα.12    σχετικού (β) αποφάσεως του οικείου Νομάρχου η του παρ΄ αυτού εξουσιοδοτουμένου οργάνου. (2)Η περί συνδρομής των προϋποθέσεων εισαγωγής εις Νοσηλευτικόν Ίδρυμα ως άνω απόφασις, εκδιδομένη συμφώνως προς τα εν τοις σχετικοίς (γ) και (στ) οριζομένα, θα αναγνωρίζη τον ενδιαφερόμενον ως δικαιούχον νοσηλευτικής περιθάλψεως δωρεάν η επί ποσοστιαία συμμετοχή εις την δαπάνην. Η ύπαρξις της ασθενείας και η ανάγκη νοσηλείας θα διαπιστώνται υπό του Νοσηλευτικού Ιδρύματος εις ο θα προσκομίζηται η κατά τα ανωτέρω απόφασις του Νομάρχου. (3)Εν περιπτώσει εκτάκτου και επειγούσης ανάγκης απαιτούσης την άμεσον εισαγωγήν εις Νοσηλευτικόν Ίδρυμα ασθενούς, εφαρμογήν θα έχουν τα εν τη παρ. 4 του άρθρου 6 του σχετικού (β) και της σχετικής (γ) ειδικώτερον οριζόμενα. (4)Οι τυγχάνοντες δωρεάν ιδρυματικής προστασίας εις ιδρύματα κλειστής περιθάλψεως αρμοδιότητος Γενικής Διευθύνσεως Κοινωνικής Προνοίας του καθ΄ ημάς Υπουργείου, βάσει αποφάσεων εκδιδομένων κατά τας διατάξεις του σχετικού (β) και των εις εκτέλεσιν τούτων αποφάσεων και εγκυκλίων ημών, δικαιούνται κατά τον χρόνον της ιδρυματικής προστασίας των και δωρεάν νοσηλείας και περιθάλψεως εις τα περί ων η παρούσα Νοσηλευτικά Ιδρύματα. Η εισαγωγή των ειρημένων εις τα εν λόγω ιδρύματα προς νοσηλείαν θα ενεργήται βάσει βεβαιώσεως των παρ΄ οις προστατεύονται Ιδρυμάτων Κοιν. Προνοίας, εκδιδομένης κατόπιν υποβολής προς ταύτα της υπό του Ν.Δ/τος 105/1969 υπευθύνου δηλώσεως περί μη καλύψεως της νοσηλείας των μέσω Ασφαλιστικού τινός φορέως κυρίας η επικουρικής ασφαλίσεως η αλληλοβοηθητικού Σωματείου. ζ)Χρονικά όρια παροχής περιθάλψεως. (1)Αι δυνάμει των διατάξεων των σχετικών (β), (γ) και (στ) εκδιδόμεναι αποφάσεις περί νοσηλευτικής και ιατροφαρμακευτικής περιθάλψεως θα έχουν ετησίαν ισχύν. (2)Η ετησία ισχύς των ειρημένων αποφάσεων θα περιλαμβάνη το χρονικόν διάστημα εντός του οποίου θα δύνανται να υποβληθούν και γίνουν δεκταί υπό των φορέων εφαρμογής του περί ου η παρούσα προγράμματος, ως και τον χρόνον, καθ΄ ον θα δύναται να διαρκή η περίθαλψις των εν αυταίς αναφερομένων προσώπων. Η μετά την λήξιν της ισχύος τούτων συνέχισις της νοσηλείας απαιτεί την έκδοσιν νέας αποφάσεως, εφαρμοζομένων των σχετικών (γ) και (στ), εξαιρέσει των περιπτώσεων περί ων το επόμενον εδάφιον. (3)Η νοσηλεία ασθενών εις θεραπευτήρια Ψυχικών Παθήσεων του Ν.Δ/τος 2592/53 και μετά του Δημοσίου συμβεβλημένα τοιαύτα δύναται να διαρκή, επιφυλασσομένων τω εν εδαφίω (5) οριζομένων, καθ΄ όλον το χρονικόν διάστημα όπερ απαιτεί η κατ΄ ιδίαν περίπτωσις, μη απαιτουμένης επανεκδόσεως της αποφάσεως του άρθρου 2 του σχετικού (β) υπό τον όρον ότι η εισαγωγή εις το οικείον ίδρυμα έλαβε χώραν εντός των ορίων της ισχύος ταύτης. (4)Η κατ΄ εφαρμογήν του περί ου η παρούσα προγράμματος νοσηλεία ασθενών εις Σανατόρια του Ν.Δ/τος 2592/53 και μετά του Δημοσίου συμβεβλημένα τοιαύτα θα δύναται να διαρκή επί εν εισέτι έτος από της λήξεως της ισχύος της εκδοθείσης κατά τας διατάξεις των σχετικών (β), (γ) και (στ) ενιαυσίας ισχύος, αποφάσεως επί τη υποβολή υπό των ενδιαφερομένων της κατά τας διατάξεις του Ν.Δ. 105/1966 υπευθύνου δηλώσεως περί μη μεταβολής των οικονομικών, οικογενειακών και λοιπών εν γένει συνθηκών, εφ΄ ων ερείδεται η έκδοσις της προρρηθείσης περί εισαγωγής των αρχικής αποφάσεως.  Σελ. 62,14 Τεύχος 547-Σελ. 130 (5)Η εκδούσα την απόφασιν περί συνδρομής των προϋποθέσεων του σχετικού (β) Νομαρχία η Νομαρχιακόν Διαμέρισμα Νομαρχίας Αττικής δύνανται, οίκοθεν η τη ητιολογημένη προτάσει των φορέων εφαρμογής της παρούσης, να προβαίνη κατά πάντα χρόνον, εις επανεξέτασιν των περιπτώσεων, εάν προκύπτουν στοιχεία η ενδείξεις περί μεταβολής των οικονομικών οικογενειακών και λοιπών εν γένει συνθηκών εφ΄ ων ερείδεται η έκδοσις της περί συνδρομής των προϋποθέσεων του σχετικού (β) αποφάσεως. 2.Δι΄ αποφάσεων των Διοικητικών Συμβουλίων των οικείων Νοσηλευτικών Ιδρυμάτων δύνανται να διαγράφωνται οφειλαί εκ νοσηλείων ολικώς η μερικώς οφειλόμεναι, υπό εκτάκτως εισαγομένων και νοσηλευθέντων αλλοδαπών διερχομένων εξ Ελλάδος η προσωρινώς εν αυτή διαβιούντων, εφ΄ όσον εξ υφισταμένων στοιχείων προκύπτει αδυναμία καταβολής των νοσηλίων υπ΄ αυτών η των οικείων των. 3.Η παρούσα δημοσιευθήτω δια της Εφημερίδος της Κυβερνήσεως.